Linaceae

Linaceae sunt familia angiospermarum, plerumque fruticum herbaceorum rarove ligneorum, aliquando magnarum arborum, in tropicis distributarum. Familia est cosmopolita, circa 300 species habens.

Descriptio
Folia sunt simplicia, integra, paene semper alterna, aliquando stipulis praedita. Flores sunt hermaphroditi, actinimorphici, et pentameri rarissimeve tetrameri. Petala sunt speciosa, colore diluto. Ovarium est superum, pentacarpelatum, syncarpum, stilibus libris leviterve adfixis, duobus ovulis in carpello. Inflorescentiae sunt cymosae. Fructus est capsula, vel raro drupa.

Gravis in agricultura species est Linum usitatissimum, ad oleum fibrasque capiendas excolitum.

Taxinomia
Systema Cronquist Linaceas in Linalibus, ordine proprio, posuit; systemata autem hodierna eas in ordine Malpighialibus ponunt.

Linaceis sunt quattuordecim genera, quorum maximum est Linum, circa 180–200 species habens. Genera in duabus subfamiliis describuntur: Linoideis, circa 240 speciebus in sex generibus, praecipue in zonis temperatis, et Hugonioideis, 61 speciebus in quattuor ad sex generibus, in zonis tropicis, praecipue in Africa, Madagascaria, Indomalaesia, et Nova Caledonia (aliquando familia distincta habitis, Hugoniaceae).

Genera in subfamilia Linoideis
 Anisadenia Wall. ex Meisn.; duae species in Media Asia
 Cliococca
 Hesperolinon (A.Gray); circa tredecim species in California
 Linum
 Radiola Hill; una species:
 Radiola linoides Roth, in Europa, Africa Septentrionali, et Asia 
 Reinwardtia Dumort.; duae species in Sinis et Asia Meridionali
 Reinwardtia indica Dumort. 
 Reinwardtia trigyna (Roxb.) Planch. 
 Sclerolinon C.M.Rogers; una species:
 Sclerolinon digynum (A.Gray) C.M.Rogers, in Media America et America occidentali
 Tirpitzia Hallier f.; duae species in Sinis et Asia Meridio-Orientali

Genera in subfamilia Hugonioideis (Hugoniaceis)
 Durandea
 Hebepetalum Benth.
 Hugonia L.
 Indorouchera Hallier f.
 Philbornea Hallier f.
 Roucheria Planch.

Nexus externi

 Linaceae in Situ Phylogeniae Angiospermarum
 Linaceae in Topwalks

Categoria:Familiae plantarum 
!